
JL  andem  aliquando  diem  illuxisse  y quo  devo-> 
tum  tibi  animuviy  Vi r illus tris , -publice  tes- 
tari possim,  vehementer  laetor.  Nemini  me- 
liori jure  pagellas  hasce  ojferre  possem  quam 
Tibi,  Patrone  optime.  Tuis  enim  adhortatio- 
nibus excitatus,  Tuis  consiliis.  Tuis  beneficiis 
auctus,  non  tantum  disciplinarum  medicarum 
dogmata  hausi,  excolui,  exercui,  sed  et  patri 
meo  beato  jam  amicus , filii  non  oblitus 
patrem  erga  me  Te  praebuisti,  semper  hu- 
manitate ita  me  suscepisti,  ut  in  admiratio- 
nem plane  raperer;  et  consiliis  me  regere,  ac 
dubitantem  atque  haerentem  instruere  et  diri- 
gere nunquam  gravatus  es.  A primis  vitae 
annis  singulari  me  prosecutus  es  amore  et  bene- 
volentia, atque  aditus  ad  Te  nunquam  non  patuit» 


Quid  pro  tantis  hmejiciis  tibi  offeram^  nescio: 
hinc  gratum  Jilii  obedientissimi  animum  acci- 
pias et  Jiliali  observantia  Te  semper  colere  mi- 
hi perirdttas.  Servet  Te  summum  numen  in  . 
seros  annoSy  semper  incolumem,  salvum,  omni- 
que  felicitatis  genere  florentenit  ut  diu  sis  Aca- 
demiae ornamentum,  omnis  eruditionis  praeci- 
pue vero  artis  salutaris  columen  insigne ! 

^Berolini  d.  13.  Julii  MDCCCXTl 

INTRODUCTIO, 

vr  ■ ' 

X^on  raro  accidit  scrutanti  diligqntissimo  et  exer- 

. . . . . . . • 

Citatissimo,  ut  experimentis  institutis  rei  naturam 

veram  non  perspiciat.  Ut  enim  polygoni  et  cor- 
poris inaequalis,  pluribus  illud  intuentibus,  pro^ 
locorum,  ex  cjuibus  adspiciunt,  diversitate,  di- 
versa quoque  latera  atque  puncta  apparent;  sic 
etiam,  si  pericula  a pluribus  instituuntur,  pro 
diversitate  positorum  vel  idearum  praeconcepta- 
rum  conclusiones  diversas  sequi  necesse  est. 
ij^uodsi  igitur  in  re,  de  qua  agitur,  successus  ex- 
spectatis meis  quadammodo  respondeat,  non  sine 
jure  id  mihi  sumere  videor,  ut  ea,  quae  simplex 
meum  positum  secuta  sunt,  pro' veris  habeam. 
Eodem  modo  etiam  egisse  videtur  Magendie  ') 
in  experimentis,  summo  cum  acumine  institutis, 
de  vomitu.  ' 

Jam  inde  abHalleri  temporibus  vomitus  theo- 
ria  absoluta  putabatur;  et  eo  magis  mirandum  est 

l)  Memoire  sur  le  vomissenient  par  M.  Magendie  k Paris 
l8i3. 

‘dillgentlssiraum  naturae  scrutatorem  et  doctissimum 
medicum  dubitationibus  rem,  experientia  jarn  du- 
dum  firmatam,  aggressum  esse,  et  eo  tandem  per- 
venisse, ut  non  solum  seinet  ipsum  sed  etiam  ex- 
perientissimos  rerum  naturalium  doctores  nostra© 
aetatis  experimentis  suis  falleret.  Antequam  ad 
singulorum  speciminum  examen  transeo,  liceat  mi- 
hi, pauca  de  idea  ex  iis  abstracta  dicere. 

„ Magendie  probavisse  putat,  vomitum  *a  ven- 
„ triculo  plane  independentern  esse  functionem, 

„ ventriculum  sese  in  vomendo  habere  sacci  pas- 
„ sivi  instar,  qui  sola  diaphragmatis  et  abdomina- 
5,lium  mUsculorum  contractione  mechanico  modo 
5,  evacuaretur.  “ 

At  ego  contra,  quodcunque  corporis  organici  • 
organon  hoc  organon  non  esse  posse  nisi  relatio- 
ne ad  totum,  et  harmonia  tantum  et  cooperatione 
singulorum  ad  totum  vitam  et  vitae  functiones  exi. 
stere  posse;  singulum  igitur  nonnisi  una  cum  cae- 
teris  eo  munere  fungi  posse,  quo  fungitur.  Quae 
quaeso  est  animalis  fabricae  pars,  quae  passiva  ha- 
beri posset?  passiva  pars  enim  est  mortua,  et  mor- 
tuis  vitam  componi  non  licet.  Sicuti  in  crystallo 
minima  quoque  pars  crystallisata  est,  ita  in  vivo  om- 
nia sunt  viva.  Quod  vero  vita  praeditum  est,  actione 
etiam  non  caret,  vita  non  diutius  est  vita,  quam 
actioile  gaudet,  una  cum  activitate  vita  termine- 
tur necesse  est.  Quae  hic  in  memoriam  revoca- 
vi, de  generali  quidem  vitae  activitate  dici  tantum 
possunt,  et  ut  motus  singuli  contra  caetera  pas- 

sive  se  habeat,  rton  est  necesse;  Inserviant  'ea 
tantum  ad  ostendendum  ineptum  factum,  quod 
'^Magendie,  ut  plenam  ventriculi  inertiam  probaret, 
in  septimo  experimento  suscepit,  ubi  mortuam 
partem  ventriculi  loco  vivis  conjunxit,  et  e suc- 
cessu hujus  instituti  conclusit:  ventriculum  non 
alio  modo  se  habere  quam  vesicam  suillam  arte 
eum  repraesentantem.  Paullo  infra  exponam, 
ventriculum  certe  etiam  in  specie  moveri. 

Singularis  omnino  est  ratio  talium  periculorum, 
quae  eo  modo  instituuntur,  ut  singulae  vivae  par- 
tes  separentur.  Alia  quidem,  methodus  specimina 
capiendi  nulla,  et  hac  via  certe  lux  magna  ac- 
censa in  physiologia,  attamen  hic  semper  id 
intuendum  est:  vitam  in  sola  conjunctione  sin. 
gulorum  ad  totum  esse  positam,  separatione  igi- 
' tur  et  vitam  et  ejus  functiones  impediri  et  talem 
successum  denique  non  veram  imaginem  natura, 
lis  functionis  esse. 

Haec  experimenta  eo  magis  accuratiori  consi-  ' 
deratione  digna  sunt,  cum  magni  viri  Humboldt, 
Cuvier,  Pinei,  Percy  auctoris  opinionem  ample* 
xi  sint.  Jam  audeo,  rationibus  iis  insistere.  Quam- 
vis Magendie  facta  proposuit,  et  facta  factis  opti- 
me refutantur,  id  tamen  non  necessarium  putavi, 
cum  in  iisdem  ipsis  contemplandis  alia  et  melior 
opinio  subveniat.  Facta  neque  nego  neque  ag- 
gredior, sed  contra  'sententiam  loquor  ex  iis  for 
^ 1 

matam.  Magendie  ex  experimentis  circa  vomitum 
in  canibus^  et  felibus  subtiliter  institutis  falsa  con- 


dusit,  et,ut  illa  refutem,  operam  dabo.  Non  liberum 
eurn  a praeconcejita  opinione  specimina  cepisse, 
patet;  hinc  falsae  rationes  rectis  factis  suppositae. 

CAPUT  I. 

JJ  e vomitus  t h e or  i n. 
Vomitus  definitio. 

' Haller  ita  explicat:  Contraria  directio,  et 
a pyloro  orsa  atque  versus  oesophagum  retrogra* 
da,  quando  is  laxus  est  et  apertus,  erumpit  in 
ructum,  qui  meri  est  aeris,  vapore  cibi  inquinati; 
aut  in  regurgitationem  aquae  gastricae,  aut  cibi 
nonnunquam , acidi  rancidive;  in  ruminationem 
porro , quae  cibi  est  iterata  manducatio,  et  deni- 
que in  vomitum,  in  quo  ventriculus  omnia  con- 
tenta sua  per  gulam  et  os  expellit. 

Van  Swieten  vomitus  est  violenta  excretio 
contentorum  ventriculi,  quo  et  illa  intestinorum 
evacuantur,  quae  spasmum  vero  fibrarum  muscu- 
larium gulae,  pharyngis  ventriculi  intestinorum, 
diaphragmatis  et  abdominalium  musculorum  ut 
causam  proximam  agnoscit.  * 

Stephaniis  Blancardus  vomitum  ita  definit; 

est  ventriculi,  oesaphagi  et  abdominalium  muscu- 
lorum praecipue  rectorum  convulsivus  rnotils,  quo 
versus  superiora  contrahitur  ventriculus,  pyloro  oc- 

l 

l)  Alb,  v.Halleri  elementa  physiologiae  BernaeMDCCLXlV, 
Tpm,  VI.  pag.  aSi. 

3^  Vap  Swieten  Commentar,  pars  I.  volum  II.  pag.  39R. 

3)  Stcph.  Blancardi  Lexicon  medicum  tom.  II.  pag  iS',?. 


cluso,  et  fundo  ac  lateribus  in  se  coactis  versus 
sinistrum  orificium,  atcjue  compressis  omnibus  vi 
musculorum  abdominalium,  unde  per  partes  con- 
vulso etiam  oesophago  ab  imo  ad  fauces  conten- 
ta, si  cjuae  sint  in  cavitate,  expelluntur  in  os  et 
uitra^  ' 

» s ^ 

Soemmering  vomitus  est:  ventriculi  motus 
antriperistalticus , qui  a pyloro  incipit,  cardiam 
versus  progreditur,  et  quo  ventriculi  contenta 
valido « diaphragmatis  et  abdominalium  musculo- 
rum auxilio  violenter  pei'  pharyngem  et  os  eji- 
ciuntur, 

Prochaska  vomitum  sic  explicat;  incipit 
in  ventriculo  illius  forti  antiperistaltica , et  om- 
nium partium,  quae  eum  premere  Valent,  in  au- 
xilium vocata,  contractione,  per  oesophagum  sur- 
sum procedit,  et  vehemente  pharyngis  et  fauci- 
um constrictione  cum  acerba  vociferatione  termi- 
natur, quo  munere  natura  nauseosum  incitamen- 
tum  per  os  apertum  ejicere  tendit. 

Autenrieth  de  vomitu:  Varia  incitamen- 
ta motum  antiperistalticurn  et  vomitum  creant, 
in  quo  una  spastica  abdominalium  musculorum 
contractio  cardiae  resistentiam  vincit. 

i)  Soemmering  vom  Baiie  des  menschlichen  Kprpers  5ter 
Theil  2te  Abtheilung  pag,  286- 
a}  Prochaska  Lehrsatze  aus  der  Physiologie  VVien  1S02, 
ater  Band  Seite  C)6. 

3)  Autenrieths  Handbuch  der  Physiologie  Tiibingen  i80i, 
ater  Theil  Seite  66- 

^ Mcc  h an  i sinus  vo  m i bus, 

In  vomitu,  i.  e.  in  eo  negotio,  'quo  ingesta 
per  cardiarn  ad  stomachum  contrario  itinere  re- 
vertuntur, organa  ita  moveantur  necesse  est,  ut  in- 
versioni ventriculi  sufficiant 

I 

Homines  vulnere,  idea  ingrata,  medica- 
mento  aut  alia  causa,  quae  sensu  »saepe  vix  per- 
cipitur, ad  vomendum  incitati  molestum  sensum 
in  ore,  faucibus,  imo  stomacho  et  ventriculo  ex- 
periuntur.  Exspuitiones  salivae  horrores  aliquan- 
do et  oscitationes  excipiunt,  ita  ut  labrum  inferi- 
us tremere  faciemque  pallescere  cernas.  Quid? 
quod  totum  fere  corpus  supina  quaedam  moles- 
tia eo  usque  occupat,  ut  artus  nonnisi  aegre  mo- 
veamus, et,  sive  stantes  sive  sedentes,  de  aliqua  / 
gravitate  et  inertia  conqueramur,  quibus  pro  cau- 
sae magnitudine  dolor  capitis  accedit.  His  aliqua 
x-^entriculi  commotio  versus  superiora,  cum  dia- 
phragmatis  et  abdominis  compressione  quidem 
conjuncta,  sine  vomitu  tamen  succedit:  quam 
inanem  vomendi  conatum  seu  nauseam  appellare 

l)  Mich.  Morgenbesser  Dissertatio  de  vomitu  Lipsiae  1738 
pag-  . ‘ 

2^  Quamvis  hic  meum  esset  anatomicam  quoque  demonstra- 
tionem afferre  earum  partium,  quae  vomitui  praesunt,  • 
id  tameii“omitto,  ne  repetam  mateijem  summis  auctori- 
bus adeo  confirmatam  ut  vix  novi  quid  in  iis  addi  pos- 
sit, et  cum  apud  alios  facillime  evolui  possint,  ab  iis 
hic  abstinere,  cjuam  tractatione  nimis  longa  leqtori  mo 
Icitus  esse  malui. 

solent  artis  Doctorcs*  Atque  haec  ipsa  tiausca 
pro  diversa  cujusque  aegri  constitutione  angusti- 
am praecordiorum,  respirationem  auctam  et  moJe- 
stam,  caput  dolens,  pulsum  celerem  et  frequen- 
tem, singultus,  ructus  et  his  similes'  motus  comi» 
* 

tes  habet,  nunc  graviore^,  nunc  leniores,  et  yel 
semel  atque  iterum  recurrit,  vel  vomitum  proxime 
antecedit.  Deinde  ventriculi  actionem  inuersio- 
ni  simillimam,  septum  vero  transuersum  inferio- 
ra valide  petens,  musculos  abdominis  maxima  vi 
cavum  constringentes  et  quasi  omnia  ejus  con,» 
tenta  versus  superiorem  locum  prementes  et  co- 
gentes observamus,  unde  vehementius  ducitur 
spiritus  et  sigillatim  inter  exspirandum  diaphrag- 
matis in  thoracem  regressus,  musculorum  abdo- 
minis  impulsus  et  vomendorum  ejectus  per  os, 
illacrumantibus  quoque  oculis,  presso*  pede  sub- 
sequuntur. Tum  vero  sudor  saepe  frigidus,  cele- 
rior pulsus,  dolor  fere  universalis,  et  alia  affectui 
convenientia,  praesto  sunt,  vomitusqUe  more  con- 
sueto tam  diu  continuatur,  donfec  vel  evomenda 
deficiant,  vel  remedia  exhibita  eidem  ol^icem  jdo- 
nant.  Haec  omnia  a vomentibus  raro  distincte 
observari  possunt,  quoniam  nimis  presse  semet 
subsequuntur.  Alii  forte  vomitum  liic  nondum 
absolutum  credent,  et  inanem,  ut  appellant,  ad- 
dendum existimabunt,  quem  eodem  fere  graviori 
motu,  nulla  tamen  ejectione  kipatum  asserunt, 
quoniam  ingesta  deficiunt.  At  vix  assensum  me- 
retur haec  vomitio,  aut  si  quando  tale  quid  acci- 


l/f 

derlt,  ad  nauseam  illud  forte  referendum  esse 
existimo. 

• V omit  us  theoria, 

Quamvus  omnium  temporum  physiologi  quam 
maxime  varias  proposuerint  theorias  — dum  auc- 
tores de  vomitionis  negotio  disserentes  stomachi, 
ventriculi,  diaphragmatis,  musculorum  abdomina- 
lium et  viscerum  circumjectorum  situs  mentio- 
nem fecerunt,  atque  ex  iis  pro  sua  quiscjue  sen- 
tentia, vel  omnes,  vel  aliquas  saltem  partes  ele- 
gerunt, quae  vomitui  subvenirent  — illae  tam  va- 
riae ad  tres  tamen  principales  referri  possunt. 

Fuere  enim, 

a)  qui  in  solo  ventriculo  vomitus  causam 
ponerent, 

2)  qui  sola  diaphragmatis  et  musculorum  ab- 
dominalium contractione  vomitum  creari  puta- 
rent, 

3.  qui  eum  ita  heri  existimarent,  ut  ventri- 

I 

culo  antiperistaltioe  moto'una  curn  spasticis  con- 
fractionibus septi  transversi  et  abdominalium 
musculorum  contenta  evacuarentur.  Medium  te- 
nuere beati,  et  dubitari  nequit,  quin  veritas  inter 
primam  et  secundam  sententiam  resideat. 

Qui  primam  *)  harum  explicationum  propo- 

l)  Vide  Galenum  de  symptomatum  causis  lib.  II.,  Avicen- 

nam  Lib.  III.  Fen.  XlII.  Tract.  I.  Gap.  III,  et  Tract.  V. 

Gap.  VIII. 

. suerant,  ita  eam  probari  putaverunt;  quum  pro- 
be  cognoscerent,  vomitum  eo  tempore  accidere, 
quo  contenta  per,  superius  guttur  ejiciuntur,  to- 
tum quoque  negotium  per  ejus  actionem  contra- 
riam, seu,  ut  ajunt,  motam  peristalticum  inver- 
sum explicarunt,  et  carnosas  tunicae  secundae  fi- 
bras affectus  nostri  causam  dixerunt  atque  instru- 
mentum. Patere  enim,  motum  peristalticum  so- 
ia  fibrarum  muscularium  tubi  intestinalis  opera 
produci,  et  cum  nunc  vomitus  antiperistaltico 
motu  oriretur,  in  fibris  muscularibus  tantum  vo- 
' iniuiritionis  rationem  esse  quaerendam, 

Alii  *)  contra,  imbecilliorem  hujus  velami- 
nis habitum  et  sat  molesta,  quibus  tunc  cor- 

Gordonium  in  Lilio  medicinae  Part.  V.  Gap.  X.  ^ 

Hieronymum  Cardanum  commentario  m Hippocratis  prog- 
nost.  p.  95  et  354.  - \ 

Bauhini  theatrum  anatomicum  Lib.  I.  Gap.  XLVL 

Joh.  Bachanellum  de  consensu  medicorum  in  curandis' 
morbis  JLib.  III.  p.  390.  edit.  Venet.  1553. 

Joh.  Fernelii  methodum  medendi  Lib.  III.  Gap.  IH, 

Oddi  Commentaria  in  Lib,  artis  medicae  Galeni  p.  23® 
edit.  Bnx.  1607.  4to. 

Dunc,  Liddehi  Art,  med.  Lib.  IT,  Gap.  XT. 

t 

Riverii  praxeos  medicae  lib.  IX.  Gap.  VII. 

Ettmiiller  coli.  Pract.  Gap.  IV.  Disp.  pathol.  IX,  1. 

Chr.  Joh.  Lange  Prax,  med.  Gap.  V.  §.  j. 

1)  Senae  essays  de  physiologie. 

Baciacus  de  febre  intermittente. 

Van  Swieten  Commentaria  tom  IT.  pag,  1^3. 

Schulze  de  emesi. 

Schwaitz  de  vomitu  et  motu  intestinorum. 


pus  afficitur,  mala  simul  considerantes,  illud  om-* 
nibus  his  producendis  haud  sufficere,  immo  nihil 
prorsus  inservire  existimarunt;  ac  relictis  priorum 
castris,  in  contrariam  abierunt  sententiam,  et  om- 
ne vomendi  opiTs  fortiori  diaphragmatis 'et  mus-, 
culorum  abdominalium  actioni  attribuerunt. 

' Alii  denique,  quum,  quas  commemoravi- 
mus sententias  sibi  e diametro  oppositas  animadver- 
terent et  tamen  ad  alterutrius  partes  accedere  du- 
bitarent, ventriculi  et  memoratorum  musculorum 
actiones  ad  hanc  excretionem  symbolam  suam 
conferre,  argumentis  evincere  conati  sunt. 

Nolo  repetere,  quae  argumenta  quisque  pro 
sua  sententia  attulerit,  cum  inde  ab  Halleri  tem- 
poribus omnes  medici  tertiam  amplexi  sint  opi- 
nionem, quam  in  secundo  hujus  scriptionis  capite 
contra  sententiam  nuper  a Magehdie  pronuncia- 
tam  defendere  conabor. 

l)  de  Litre  dans  1‘histoire  de  Tacad.  royal,  [des  Sciences 
1700  pag,  27. 

Lieutaud  dans  Pliistolre  de  1’acad.  royale  des  Sciences 

1754  pag-  425.  ~ ‘ 

Halleri  pliysiologia  major  tom  VI*  p»  2g4. 

Wepferi  dissert.de  cicuta  virosa  (ubi  nonnulla  experiilien- - 
ta  de  contractione  ventriculi -ad  vomitura  producendum 
instituta  narrat.) 

Halleri  opera  minora  tom  I*  sect.  VII*  Exper.  CCCXXX 
et  CCCXXXh 

GAP  U T I I. 

Teste  Senae  *)  primus  Bayie  sententiae  au- 
ctor erat,  ventriculum  in  vomendo  ipsum  passi- 
vum  atque  non  activum  se  habere,  omnia  vero 
phaenomena  in  hac  actione  a diaphragmatis  eC 
musculorum  abdominalium  partibus  proficisci. 

Multo  post  Chirac  eandem  protulit  opinio- 
nem et  experimentis  illustrare  conatus  est.  In 
epistola  ad  Eman.  Koenig  conscripta  *)  ita  de  illa 
re  loquitur:  Cani  cuidam  jejuno  mercurii  sublima- 
ti drachmam  in  forma  boli  dedi,  quam  paullo 
post  evomuit.  Durante  fortissimo  vomendi  nisu, 
abdomen  per  incisionem  longitudinalem  in  me- 
dio rectorum  dissecui,  quo  facto  manifesto  ob- 
servare potui,  quidquid  ventriculo  acciderit. 
Nullo  modo  vero  quendam  memoratu  dignuni 
ejusdem  motum  animadverti.  Motus  peristalticus 
plenior  et  paulisper  ex  ordine  cedens  apparuit, 
quocum  tam  parva  fibrarum  contractio  conjuncta 
erat,  ut  ventriculus  vix  ad  vicesimam  partem  con- 
traheretur, qua  vicies  addita  ad  evacuanda  contenta 
aut  per  cardiam  'aut  per  pylorum  opus  fuisset. 
Eodem  tamen  tempore  ingens  vomendi  conatus 
adfuit.  Deinde  per  suturam  vulneris  margines 

rejunxi  et  parvulam  tanium  aperturam,  per  quam 
digiti  immissi  auxilio  in  scrutatione  pergere  pos- 
sem, reliqui.  Cum  nunc  vero  vomendi  nisus  du- 
rarent, nullam  tamen  ventriculi  contractionem  ani- 
madvertere potui.  Denuo  semel  et  iterum  ventrem 
aperui  et  reclusi,  et  nec  aliud  quid,  exceptis  jam- 
jam  memoratis,  sese  manifestavit.  Ex  hujusce 
periculi  successu  Chirac  persuasum  sibi  habuit, 
ventriculum  in  vomendo  esse  inertem,  et  omnia 
hujusce  actionis  phaenomena  sola  diaphragmatis 
et  abdominalium  musculorum  vi  oriri. 

Nuper  Magendie,  medicus  et  professor  Pani- 
siensis  hanc  Chiracii  inveteratam  theoriam  denuo 
solam  veram  asserere,  alteram  vero,  omnibus  me- 
dicis probatam,  refutare  studuit.  Ut  vero  de  Ma- 
gendii  experimentis  recte  judicari  possit,  opus 
fore  existimo , ut  ejusdem  experimenta  ipsa  et 
ab  iis  abstractas  ideas*  enarrem,  deinde  autem  du- 
bitationes rationesque  meas  contra  proferam  et 
tandem  ostendam  , an  non  alio  modo  horuzn  ex- 
perimentorum successus  declarari  possint.  Haec 
vero  sunt  experhnenta: 

I. 

I Cani  *)  cuidam  tartari  stibiati  grana  sex  per 
(>s  praebuit,  et  cuni  medicamento  ingentem  nau- 
seam produci  observaret,  incisione  in  medio  li- 
neae albae  et  in  eo  loco  quidem,  ubi  ventriculus 
situs  est,  facta  digitum  abdomini  immisit,  ut,  si 

forte  ventriculus  contraheretur,-  sentiret.  In  qua- 
vis nunc  nause^  (digitus  vehementer  a superiore  late- 
re ,per  hepar,  diaphragmatis  vi  depressum,  non  minus 
quam  ab  inferiore  per  intestina,  abdominalibus 
musculis  superne  acta,  premebatur.  Ventriculo 
quoque  opprimi  ipsi  videbatur,  attamen,  non  eum 
contrahi  sed  potius  quoad  volumen  augeri,  observa- 
re credidit.  Nauseae  interim  breviori  tempore 
subsequebantur,  et  conatus  vomitum  autecedentes 
manifestiores  fiebant  atque  vomitus  ipse  paullo 
post  [accidit.  Tum  digitum  summa  vi  pressum 
animadvertit,  ventriculus  partim  a contentis  eva- 
cuatus nullam  contractionem,  quae  sentiri  potuis- 
set, passus  est.  Nausea  pro  momento  sublata 
incisionem  lineae  albae  majorem  fecit,  ut  eo 
modo  ventriculum  melius  conspicere’  posset. 
Quum  nunc  ventriculus  per  majorem  aperturam 
excedere  tenderet,  manu  retinebatur.  Paullo  post 
nausea  denuo  exorta  est,  et  valde  obstupuit  Ma 
gendie,  cum  ventriculum  sensim,  si  nausea  nau 
seam  subsequeretur,  aere  oppletum  atque  ad  tri. 
plex  volumen  auctum  videret.  ■ Cum  tum  animal 
nerum  vomere  inciperet,  ab  omnibus  praesentibus 
ventriculum  quidem  comprimi  sed  absque  ulla 
suarum  fibratum  contractione  observabatur  Ven 
triculus  vomendo  magnam  aeris  et  contemorum 
ciborum  copiam  edidit,  et,  continuo  hac  evacua 
tione  laxior  factus,  brevi  prius  volumen  recepit 

quo  ante  vomitum  gavisus  erat.  Tertia  vornitu- 
ritio  exorta  cum  iisdem  apparuit  phaenomenis. 

ir. 

Secundum  nunc  Magendie  cepit  specimen, 
quo,  aerem  non  per  pylorum  sed  per  cardiarn 
ventriculum  intrasse,  evinceretur.  Prope  pylorum 
ansa  ventriculum  circumdedit,  ut  hoc  modo  ejus 
cum  intestinis  conjunctio  tolleretur  et  iterum  cani 
tartari  emetici  “grana  sex  praebuit.  Hodie  modo 
post  dimidiae  horae  spatium  canis  vomuit  et  sub 
iisdem  quidem  phaenomenis.  Ventriculi  inflatio 
non  minus  erat  manifesta  ac  in  primo  experimen- 
to, heutiquam  ventriculus  contrahebatur  et  motus 
peristalticus  vix  detegi  potuit.  Accuratius  nunc  ad- 
spectum  ventriculum  magnum  explere  volumen, 
ejus  vero  fabricam  laxiorem  et  non  contractam  vi- 
debant. Ansa  prope  pylorum  imposita  eidem  lo- 
co inhaesit,  et  aer  abhinc  intrare  non  potuerat. 

Cum  Magendie  memoratum  experimentum 
saepius  in  canibus  ejusdem  aetatis  ac  ponderis 
repetiisset  et  sernper  eundem  successum  expertus 
esset,  jure  concludere  se  posse  putavit  inechani;. 
carn  pressionem  a partibus  diaphragmatis  et  mus- 
culorum abdominalium  praecipue  ad  vomitum  ef- 
ficiendum agere.  Quod  si  verum  est,  sibi  dixit, 
vomitus,  ventriculi  pressione  illa  cessante,  non  exo- 

riatur,  necesse  est.  Deinde  in  cane  venatorio 
juvene  sequens  ex;perimentum  instituit, 

III. 

Per  venam  jugularem  cani  tartari  stibiati 

# 

grana  quatuor,  in  aquae  fontanae  unciis  sex  solu- 
ta, injecit;  quia  emetica  hac  via  adhibita  eodem 
fere  injectionis  momento  vomitum  creant,  cum 
contra  emetico  ventriculo  immisso,  saepius  vomi- 
tus modo  post  horam  et  ultra  nascatur.  Injectio.- 
ne  facta  abdominis  parietem  dissecuit,  et  eo  mo- 
mento, quo  vomendi  conatus  exorirentur,  citissi- 
me ventriculum  protraxit,  quoplacto  nisus  non 
impediebantur.  Animal  eodemi  modo  , ac  re  ve- 
ra vomeret,  movebatur,  sed  nulla  materies  e ven- 
triculo emittebatur,  iste  nullo  motu  afficiebatur. 
Ut  vero  pressionis  adhibitae  effectum  cognosceret, 
manum  dextram  anteriori  organi  superficiei,  sini- 
stram vero  posteriori  imposuit.  Pressione  vix 
adducta  denuo  vomendi  conatus  incipiebant,  i.  e. 
diaphragma  et  abdominales  musculi  fortiter  con- 
trahebantur, pressione  vix  sublat^  hi  conatus  cito 
cessabant.  Iterum  premebat,  et  iterum  'musculi 
contrahebantur,  'denuo  manus  amovebat  et  denu,o 
contractio  determinabatur  et  sic  septies  et  octies 
agere  repetivit,  ita,  ut  non  diutius  de  pressionis 
effectu  dubitari  posset.  Quum  tandem  paullo 

f 

majori  vi  premeret,  vomiturltio  re  vera  exorie- 
batur, qua  ventriculi  contenta  evacuabantur. 

r)  Conf.  pag.  ilj.  1,  c.  • ■ ^ 

“ IV. 

Quo  experimento  *)  denuo  in  cane  instituto 
Magendie  easdem  fecit  observationes , attamen 
etiam  animadvertit  : diaphragmatis  et  abdomina- 
lium musculorum  contractionem  simplici  modo 

oesophagum  trahendo  effici  posse. 

/ 

: ■’  ' V. 

In.  alio  experimento  Magendie  sola  ven- 
triculo apposita  pressione,  etiam  absque  emetici 
usu,  vomitum  creavit. 

His  experimentis  ductus  Magendie  cogitavit: 
an  forsan  diaphragmatis  et  musculorum  contractio 
ab  effectu  emeticinin  ventriculum  non  penderet, 
et  vomitoria,  sine  specifica  in  ventriculum  vi 
immediate  in  diaphragma  et  abdominis  musculos 
agerent.  Quibus  dubitationibus  ut  liberaretur  sex- 
tum suscepit  periculum. 

VI. 

Abdomen  canis  aquaticae  foeminae  duo- 
rum aniioruiii  aetatis  aperuit,  ventriculum  protra- 
xit, vasa  sanguifera,  quae  eum*  adeunt,  accurate 
subligavit,  et  deinde  ex  toto  eum  exstirpavit. 
Per  suturam  tunc  abdominis  latera  rejunxit  et  per 
venam  cruralem,  in  conspectu  positam,  granorum 
duorum  tartari  stibiati  solutionem  in  uncia  cum 
dimidia  aquae  injecit.  Injectione  vix  finita  canis 

1)  Coiif.  pag.  17.  1.  f. 

nauseam  omnesque  conatus,  quos  animal  in  vo- 
mendo pati  solet,  offerre  coepit.  Nisus  isti  ve- 
hementiores  et  diutius  durantes,  quam  in  ordina- 
rio vomitu  erant.  Tunc  per  quartam  horae  partem 
canis  tranquilla  erat,  repetitam  vero  tartari  stibiati 

\ 

granorum  duorum  injectionem  per  venam  crura- 
lem iidem  nisus  acerbissimi  sequebantur.  Sexies 
reiterata  injectio  sexies  eodem  modo  egit.  Hoc 
deciduum  experimentum  novi  causq  fuit. 

VII. 

Magendie  ad  modum  supra  *)  descriptum 
ventriculum  canis  permagnae  constitutionis  ex- 
stirpavit et  eo  loco  vesicam  suillam,  cujus  collo 
tubulum  e gummi  elastico  paratum  filapientis  affi- 
xerat, induxit.  Tubuli  apicem  in  oesophagi  ex- 
tremum immisit  atque  filamentis  etiam  affixit,  ita, 
ut  vesica  fere  ventriculum  repraesentaret  et  instar 
illius  cum  oesophago  conjun<ta  esset.  Vesicae 
mensuram  fere  aquae  tinctae;  infusit,  quae  eam 
extenderet,  attamen  non  plane  impleret.  Margi- 
num vulneris  per  suturam  unione  facta  qpatuor 
tartari  emetici  grana  per  venam  jugularem  inje- 
cit. Nausea  vomendi  conatibus  comitata  pauIlo  ap- 
paruit et  non  multo  post,  animal  magnam  aquae 
in  vesica  contentae  partem  evomere,  conspicie- 
batur. Si  quidem  his  experimentis. probatum  vi- 
deretur: musculos  abdominis  et  diaphragma  ad 
promovendum  vcinitum  conferre,  nondum  tamen 

C€rtum  erat,  quam  partem  diaphragma  et  quam 
musculi-  hujusce  efTectus  haberent.  Quod  vero 
majoris  momenti  erat,  quin  experimentis  demon- 
straretur. 

Si  nulli  alii  nervi,  Magendie  inquit,  nisi  phre- 
nici diaphragma  adirent,  facillime  foret  factu,  ut 
hujus  musculi  contractioni  resisteremus,  dum  hi 
dissecarentur.  Nervi  dorsalis  plexus  autem  dia- 
phragma non  minus  adeunt,  qui  hujus  contrac- 
tioni  sufficiunt.  Attamen  experientia  me  docuit, 
diaphragmatis  contractionem,  nervis  phrenicis 
dissectis,  vi  multo  minui  ei  vis  sese  contrahendi 
tres  partes  amittere.'  Nunc  observandum  restat, 
quantum  nervorum  diaphragmaticorum  dissectio 
ad  vomituritiohem  valeat.  Quod  ut  clarius  red- 
deret, sic  experimentum  susce|>it. 

VIII. 

Cani  *)  triiim  annorum  nervos  phrenicos  ad 
collum  dissecuit,  tria  tartari  stibiati  grana  soluta 
per  venam  jugularem  injecit  et  vomitus,  qui  sub- 
sequebatur, levis  et  debilis  fuit.  Secunda  post 
quadrantem  horae  facta  injectio  nullum  vomitum 
creavit.  Abdomen  canis  obduxit,  ut  ventriculi 
compressione  vomitum  producere  tenderet,  sed 
vehemens  etiam  atque  diuturna  pressio  nullum 
vomendi  conatum,  ne  nauseam  quidem  efficere 
valuit.  Saepius  Magendie  idem  fecit  experimen- 
'tum  absque  alio  successu. 

i)  pag.  ai.  1.  c. 


25 


Ad  prohibendam  vero  abdominalium  mus- 
culorum in  vomituritione  contractionem  una  ^ 
tantum  erat  methodus,  separatio  scilicet  horum 
musculorum  a costis  et  inter  sese  in  linea  alba  con- 
junctionis. Sic  igitur  novum  specimen'  capiebatur. 

IX. 

Sensim  musculorum  obliquorum',  rectorum 
et  transversorum  nexum  separavit,  et  nihil  nisi 
peritonaeum  in  anteriore  latere  reliquit,  ita,  ut 
omnia,  quae  intestinis  peritonaeo  subtGrpoSitis 
' acciderent,  optime  conspicienda  essent.  Motus 
peristalticus  ventriculi  et  intestinorum  e.  g-  dis- 
tincte observari  potuit,  et  facile  quoque  fuisset 
conspectu,  si  ventriculus  contractionem  passus  fu- 
isset. Musculis  ita  sejunctis,  tribus  tartari  emetici 
granis  per  verram  jugularem  injectis,  illico  nau- 
sea et  vomitus  subsequebantur,  quae  sola  tarnen 
diaphragmatis  vi  exoriri  poterant.  Miratu  dignuth 
fuit  omnia  intestina  hocce  musculo  convulsive 
contracto  inferiora  versus  acta,  et  peritonaeuin 
’ adeo  vehementer  ab  iis  pressum  videje,  ut  plu- 
ribus locis  rupturas  perpetiretur,  lunea  alba  vis- 
ceribus urgentibus  tantum  testitit,  et  illius  exi- 
stentia  igitur  prae  aliis  necessaria  videtur,  ut  ani- 
mal  vomere  possit. 

Quod  postremo  loco  commemoravimus  ex- 
perimentum vir  illustris  maximi  momenti  existi- 
mat, cum  probare  videatur  vomitum  solo  dia- 

i)  Conf.  22.  1.  c. 

phragmatis  effectu  posse  gigni.  Quam  opinionem 
per  decimum  experimentum  adhuc  manifestiorem 
reddere  tentavit. 

X. 

Musculis  *)  abdorainalifcus  ut  antea  separatis, 
peritonaeo  in  conspectu  posito,  nervis  phrenicis 
dissectis,  injectione  tartari  stibiati  facta,  canis  nau- 
seam quidem  percipere  videbatur,  sed  nec  aliud 
quidquam.  Reiteratam  etiam  vomitorii  injectio- 
nem hullus  vomendi  conatus  subsequebatur. 

Sat  modeste  ex  narratis  experimentis  Ma- 
gendie  conclusit,  in  ^vomendo  ventriculum  non 
semper  contrahi  videri,  et  vomitum  existere  pos- 
se, quin  ulla  ventriculi  contractio  percipiatur.  Cu- 
vier,  Humboldt,  Pinei,  Percy  autem,  qui  institu- 
ti commissarii  periculis  adfuere , clare  elocuti 
sunt:  ventriculum  in  vomendo  esse  inactivum 
et  passivum. 

Si  quidem  negare  nolim  experimenta  memo- 
rata fuisse  rite  facta, non  tamen  sequitur,  vomitum 
sola  et  unica  diaphragmatis  et  abdominalium  mus- 
culorum vi  exoriri,  et  ventriculum  tantum  passi- 
vum se  habere,  ut  potius  huic  theoriae  argumen- 
ta non  refutanda  possint  opponi. 

Qui  unquam  attente  naturalem  ventriculi 
situm  adspexit,  facile  rernlniscefur:  ostium  sini- 
strum, sive  cardiam,  minime  duorum  digitorum 
superius  situm  esse,  quam. dextrum  sive  pylorum; 

i)  V,  pag.  23-  b c. 

et  Cardiam  e diaphragmate  egressam  duobus  for- 
tibus ejus  cruribus  musculosis  circumdari  et  clam 
di.  Nunc  tibi  adhuc  in  memoriam  voces,  septum 
transversura  in  fungendo  suis  muneribus  cavum 
abdominale  versus  descendere.  Quibus  positis, 
ipse  naturalis  ventriculi  situs  demonstrat,  fieri 
neutiquam  posse,  ut  ejus  contenta  sola  ^diaphrag- 
matis actione  per  cardiam  expellantur,  et  potius, 
ut  ea  pylorum  versus  urgeantur,  necesse  esse , et 
sola  igitur  septi  transversi  actione  nunquam  vo- 
mitum exoriri  posse.  Musculorum  abdominalium 
autem  una  cum  diaphragmatis  cooperatione  ven- 
triculus multo  magis  quidem  premitur,  abdomi- 
nis cavum  angustius  redditur,  intestina  fortiter  ven- 
triculum versus  agitantur,  et  ventriculus  ipse  ad- 
versus hepar,  lienem,  pancreas  et  diaphragma  agitur, 
ita,  ut  hujus  cooperatione  et  reactione  omnia, 
quae  in  eo  contenta  sint,  per  unurn  ostiorum  ei 
propriorum  evacuari  debeant.  Attamen  etiam 
in  hoc  casu  illa  evacuatio  secundum  naturalem 
ventriculi  situm  et  secundum  gravitationis  legem 
nunquam  in  homine  erecto  per  cardiam,  sed  sem- 
per  per  pylorum,  duorum  digitorum  infetius  po- 
situm, subsequeretur,  si  ventriculus  tantum  passi- 
vus esset.  Cum  vero  e contrario  ventriculi  con- 
tenta re  vera  per  cardiam  in  oesophagum,  et  per 
hunc  in  os  et  ultra  ejiciantur,  jure  concludi  po- 
test; tertiam  praeterea  vim  requiri,  quae  pylorum 
claudat,  dum  illo  non  clauso,  ejectio  per  cardiam 
sub  quibusdam  tantum  certis  conditionibus  fieri 

possit,  et  diaphragma  cura  rauscuiris  abdomluaii- 
bus  hanc  occlusionem  efficere  nequeat.  Cum  ve- 
ro res  ita  sint,  ut  nulla  vicina  pars  in  statu  sano 
'pylorum  occludere  valeat,  tertia  illa  vis  loco  alii 
nulli  nisi  ipsi  ventriculo,  insidere~potest,  et  inde 
nulli  alii  parti  nisi  ejus  fibris  muscularibus,  vi 
sese  contrahendi  tantum  instructis.  Accuratae  ob- 
servationes hanc  propositionem  theoreticam  con- 
firmavere. Jam  Wepfer  *)  in  vomente  cane  mo-- 
tum  convulsivuni  a duodeno  incipientem,  pylo- 
rum versus  progredientem  et  abhinc  ventriculo 
• communicatum  vidit,  quo  motu  contentorum  ven- 
triculi  e pyloro  egressum  inter  vomendum  impe  • 
diri  patet. 

Sat  'magnus  experientiarum  numerus  docuit, 
morbosas  constrictiones  vel  etiam  plenas  pylori 
occlusiones,  nec  non  superioris  duodeni  partis 
simili  modo  vomitum  sustentavisse,  et  saepius 
unicam  ejus  causam  fuisse.' 

' In  . memoriam , quaeso , revoces , externum 
muscularium  fibrarum  stratum  esse  productionem 
Ion c^itudin alium  oesophagi  fibrarum,  quae  radiatim 
"pylorum  versus  abeunt,  et  inprimis  in  margine 
ventriculi  superiore  majori  ciuantitate  collectas 
supra  pylorum  ad  duodenum  usque  proficisci;  me- 
mineris, quaeso,  proprias  ventriculi  fibras  ad  py- 
lorum ita  colligi,  ut  verum  hic  sphincterem  for- 
ment. Quae  vero  cum  ita  sint,  facillime  intelligi 

potest,  vehementem  muscularium  fibrarum  tam 
oesophagi  quam  pylori  irritationem,  in  vomituri- 
tione  praesentem  ad  dextram  usque  ventriculi 
extremitatem  proferri  et  hic  omnino  effici  partis 
hujusce  dextrae  angustioris  constrictionem.  His 
vero  intellectis  tibi  quoque  persuasum  habebis: 
ejecticmem  per  cardiam_  eo  momento  fieri  posse, 
, et,  quod  majoris  momenti  accedit,  eam  evacua- 
tionem, diaphragmate  et  musculis  abdominalibus 
una  agitantibus,  necesse  fieri  debere,  quia  alia 
via  contenta  expelli  nequeunt  ')  Ex  quo  'etiam 
declarari  potest,  vomitum,  velo  palatino  et  pha- 
rynge mechanice  irritatis,  oriri.  Satis  manifesto 
hae  mechanicae  pharyngis  irritationes , ventricu- 
lum in  vomendo  propria  gaudere  actione , pro- 
bant. Quid  est,  quod  cre'deres,  phyrynge  irritata  vo- 
mituritionem  subsequi,  cum  inter  pharyngem  oeso- 
phagum et  ventriculum  nulla  sit  continuitatis  coq,- 
stantia,  nisi  putares,  pharyngis  irritationem  per  oeso- 
phagum ad  ventriculum  secundum  harum  partium 
muscularium  fibrarum  decursum  transferri,  et  sic 
pylori  constrictionem  ejusque  appropinquationem 
Cardiam  versus  effici,  et  denique  vicinum  diaphrag.^ 
ma  et  abdominales  musculos  per  sympathiam  affec- 
tos agitari.  Mechanicas  ventriculi  irritationes  simi- 


i)  Sic  eliam  Plinius  in  lib.  XI.  pag.  629.  dicit:  nulla  ani- 
malia vomunt  nisi  quibus,  ventriculus  inferne  angustior 
est,  quia  repleto  propter  angustias  supprimitur  ci- 
bus: quod  accidere  non  potest  iis,  quorum  spatiosa  la- 
xitas eum  in  inferiora  transmittit. 

lia  pathemata  subsequuntur;  sic  homines  e.  g.  vo- 
munt, quibus  cartilago  xiphoides  ad  partes  interio- 
res flexa ^ est,  qui  vicino  steatomate  laborant,  qui 
vermium  copia  instructi  sunt,  et  praecipue  ii,  qui 
rebus  ventriculi  parietibus  fortiter  inhaerentibus, 
ita  ut  difficillime  emitti  possint,  vexantur. 

Hasenest  *)  ejusmodi  nobis  profert  exemplum, 
Burgthanni,  qui  pagus  est  Onolzbacensis,  vespere 
quatuor  puellae  pastorem  cum  linteo  adiere,  et 
labore  serius  finito  obolos  nonnullos  quaevis  de- 
dit, quibus  frumenti  spiritum  emerent.  Hunc  cum 
sociis,  pastore,  ejus  uxore,  filio  et  filia,  atque 
juvene  quodam  alio  ebibunt.  Cum  vero  plus 

bibendi  cupidinem  sentirent,  iterum,  nummis  de- 

% 

nuo  collectis,  duae  aquam  vitae  emtum  abeunt. 
Bemanentes,  quae  unam  earum  prae  caeteris 
hunc  potum  amare  observaverant,  consilium  illam 
inebriandi  capiunt,  sed  quomodo  id  opportune 
institui  possit,  ignorant,  quum  pastoris  filius  nar- 
raret, se  ante  tres  annos  vidisse  quendam,  cui 
ungues  digitorum  rasi  frumenti  spiritui  immixti 
dati  essent,  subito  obstupefactum  et  ad  vomen- 
dum coactum.  Quo  vix  audito  puellarum  una 
statim  digitos  abrasit  et  hanc  materiem  vasi  vi- 
treo immisit.  Cum  jam  illae,  quae  ad  spiritum 
emendum  abierant,  rediissent,  poculum  impletum 
illi,  cujus  causa  consilium  captum  erat,  obtulit 

l)  V.  Joh.  Georg.  Hasenest  medizinischea  Richter  Ister 
Th.  pag.  iSg. 


dicens , eam  prae  caeteris  decere  , primam  pocu- 
lum ebibere,  quae  tarn  benevole  sese  ad  iter  fa- 
ciendum praebuisset.  Ebibit,  paullo  post  nause- 
am percepit  et  re  vera  saepius  vomuit,  brevi  ve- 
hemenlissimos  spasmoS  passa  est,  qui  tandem 
cruris  dextri  paralysi  terminabantur. 

Sat  manifesto  patet;  hanc  unguium  rasuram 
prius  oesophagum  et  ventriculum  affecisse,  ante- 
quam ejus  effectus  etiam  diaphragmati  et  muscu- 
lis abdominalibus  communicaretur. 

Vehementiora  venena,  inprimis  cuprum  so- 
lutum primum  et  proxime  tunicam  ventriculi  in- 
ternam ejusque  irritabiles  fibras  aggredi  omnes 
concedunt , et  quidem  antequam  septum  trans- 
versum et  musculi  agitantur.  Hinc  cito  ga- 
stritis subsequens,  quo  denuo  probatur,  in  vo- 
mendo ventriculum  non  passivum  esse.  Quod 
si  tamen  haec  sententia  oppugnaretur,  quo  modo 
ventriculo  iofiammato,  inductionem  cujusvis  rei, 
vel  simplicis  aquae,  adeo  cita  vomituritio  sub- 
sequeretur? 

Sed  motus  antiperistaltici  intestinorum  na- 
tura quoque  a Magendii  theoria  abhorret.  Quod- 
cunque motum  antiperistalticum  perpetuum  im- 
pellere valet,  vomitum,  docente  omni  experien- 
tia, creat,  et  eam  quidem  ob  causam,  quia  momen- 
to, quo  intestinorum  inversus  motus  e duodeno 
ad  ventriculum  transit,  hic  a dextra  parte  sinistram 
versus,  a pyloro  igitur  cardiam  versus  contrahi- 
tur, oesophagi  muscularia  strata  vero  etiam  ad- 

agendum  perducuntur,  ita,  ut  omnia  quae  ventri- 
culo contenta  sint,  per  os  ejiciantur.  Inde  vol- 
vulus et  constrictiones,  vel  spasmo  vel  indura- 
tione  natae,  facillime  vomitum  excitant. 

Senae  (1.  c. ) felem  quandam,  cui  intestina 
laqueo  conclusa  £rant,  tum  semper  vomere  vidit, 
cum  spatium  inter  ventriculum  et  ligaturam  fae- 
cibus impleretur,  et  ita  motus  intestinorum  in- 
versus ad  ventriculum  reageret.  Quomodo  fieri 
potuisset,  ut  hoc  experimento  et  quavis  alia  cau- 
sa motum  antiperistalticum  creante,  vomitus  exci- 
taretur, si- secundum  Magendii  theoriam  ventricu- 
Ius  passivus  esset  ? Diaphragma  et  musculos  abdomi- 
nales motus  antiperistalticus  afficere  non  potuit,  at- 
que eo  minus  in  hac  fele,  cui  abdomen  erat  apertum. 

Magis  adhuc  haec  nobis  adversa  theoria  We- 
pferi  et  Peraultii  experimentis  et  observationibus 
refutatur.  Uterque  vomitum,  diss.ectis  diaphragrna- 
t-e  atque  musculis  abdominalibus  et  ventriculo  ex 
abdominis  cavo  protracto,  perdurare  animadver- 
tit. Accedit,  homines  saepius  quadam  idiosyn- 
crasia  vexatos , rebus,  quae  nullo  modo  diaphrag- 
ma et  abdominis  musculos  adire  queunt,  ad  vo- 
mendum excitari  posse.  Sic  Dejan,  celeberrimum 
Gaubium  unius  fragariae  vescae  fructus  esu  atrocis- 
simum  perpessum  esse  vomitum , narrat.  Quisque 
novit,  caseum  idem  in  multis  hominibus  efficere. 
Indices,  quaeso,  quomodo  haec  Ita  esse  possent, 
'si  Magendii  opinio,  vomitus  causam  a sola  dia- 

phragmatis  et  musculorum  actione  pendere,  certa 
esset,  cum  horum  organorum  utrumque  hisce  cor* 
poribus  non  tangatur,  et  vomitus  prius  prodeats 
quam  ulla  eorum  particula  sanguini  immixta  est. 

Quae  nunc  ex  dictis  sequuntur,  dubia  non. 
amplius  esse  mihi  videntur,  scilicet:  „ ventriculum 
„ non  in  quovis  vomitu  passivum  esse,  sed,  e con- 
„trario,  vomitum,  etsi  non  semper,*  sat  saepissime 
,,  tamen  propria  , ventriculi  sese  contrahendi  facul- 
„tate  effici,  et  igitur  in  usitata  verbi  significa* 

,,  tione  idiopathicum  esse.“ 

Xec  minus  elucet,  organa  spiritum  hauriendo 
destinata,  et  praecipue  diaphragma  atque  abdomi- 
nales musculos  ventriculi  oesophagique  contrac- 
tione  ob  viciniam  et  conjunctionem  excitari  et  '• 
agitari,  atque  tali  modo  ventriculi  evacuationem 
perfici. 

Negari  quoque  non  potest,  sub  quibusdam 
certis  conditionibus  sola  diaphragmatis  et  abdomi- 
nalium musculorum  vi,  etiam  absque  ventriculi  coo- 
peratione vomitum  creari  posse.  Quod  tunc  inpri* 
mis  fiet,  cum  diaphragma  et  abdominis  musculi 
qualibet  causa,  caeteris  partibus  exclusis,  initat!  in 
■plenum  ventriculum  agunt.  Absque  difficultate 
concipiendum  est,  contenta  per  cardiam,  pyloro 
multo  majorem , vehementius  etiam  contracto, 
egressura  ventriculi  cooperatione  non  egere. 
Dummodo  nunc  diaphragmatis  et  musculorum 
actio  reitiretur,  sive  non,  ventriculi  evacuatio 

, durn  quid  continet,  redire  poterit,  ita  ut  ventri- 
culi  ipsius  actio  necessaria  non  sit.  Quae  vero 
vomitus  ratio  non  unica  et  ul^que  praesens , sed 
rarioribus  et  sub  quibusdam  certis  tantum  condi- 
tionibus, neutiquarn  vero  vacuo  ventriculo  eliici- 
entibus  adnumeranda  est.  ^ 

Sic  taiidum  certum  videtur,  omissa  varii  sym- 
ptomatici vomitus  mentione:  ventriculum  sub 

quibusdam  conditionibus  passivum  esse,  minime 
vero  talem,  qualem  Magendie  ejusque  observa- 
tores Cuvier,  Humboldt,  Pinei,  Percy  contendere. 

Attamen,  cum  horum  virorum  auctoritatis 
causa  de  vero  periculorum  successu  dubitare  non 
liceat,  et  haec  experimenta  expositam  opinionem 
firmare  quoque  videantur,  ea  vera  ct  recta 
fuisse,  negare  nolo,  sed  accuratius  argUiiienti  vira 

I 

et  ex  iis  abstractam  ideam  contemplabor. 

Si  rem  rite  ponderemus,  Magendie  ejusque 
obs.erv^atores  omnino  laudandi  sunt-^qui  rem  etsi 
jam  dudum  notam,  semper  tamen  adhuc  dubiam, 
citum  sanguinis  massae  injectorum  emeticorum, 
puto,  effectum,  novis  experimentis  evidenter  af-  ^ 
firmaverint.’  Nam  licet  lateat,  quomodo  respira- 
tionis organa  tam  celeriter  adire,  et  praecipue  dia- 
phragma et  abdominales  musculos  ad  tantam  con- 
vulsivam  contractionem  promovere  valeant,  affir- 
‘jiiatio  et  probatio  hujusce  rei  tamen  maximi  est 
momenti  et  maximae  frugis. 

• I 

Quarn  Magendie  in  primo  periculo  digiti  per- 
cipit pressionem  nulla,  cum  ejus  causae  pateant,  ex«' 
plicatione  eget.  Cur  vero  digito  nullam  ipsius  ven- 
triculi contractionem  senserit  et  observaverit,  nec 
minus  elucet.  Quid  est, quod  fibrarum  muscularium 
ventriculi  contractio  sentiretur,  cum  intrinsecus  aere 
inducto  externa  versus  fortiter  extenderetur.  Dum 
dicti  aeris  vis  vi  fibrarum  ventriculi  major  erat,  ha- 
rum contractio  non  magis  observari  potuit,  quam  res» 
tis  cujusdam  circa  arborem  volutae  et  a duobus  forti- 
bus viris  retractae  contractio  animadverti  potest. 
Ventriculum  sese  autem,  aere  diaphragmatis  mus- 
culorumque auxilio  expiilso,  ad  normale  volumen 
contraxisse,  ipse  indicat  Magendie. 

In  tertio  specimine  vomitus,  ventriculo  ex 
abdomine  protracto,  licet  diaphragma  et,  musculi 
vehementer  agerent,  non  exortus,  sed  tam  in  hoc 
quarn  in  quarto  et  quinto  experimento,  ubi  ven- 
triculus fortiter  premebatur  et  trahebatur,  subsecu- 
tus est.  Quae  manifesto  contra  auctorem  pro- 
bant, vomitum  non  sola  septi  et  musculorum  con- 
tractione effici,  sed  ventriculum  in  Jiaec  organa 
reagere. 

Sextum,  septimum  et  octavum  experimentum 
probe  specificum  (juidern  emeticorum  in  diaphrag- 
ma et  abdominales  musculos . effectum  sed  nullo 
modo  plenam  ventriculi  desidiam  firmant.  Sane 
ridendum  est,  si  quis  vesica  suilla  aquae  tinctae 
plena,  quae  exstirpati  ventriculi  loco  inducta  est, 

hujus  inertiam  in  vomendo  probare  nititur,  cum 
facillime  possit  concipi , eam  agentibus  diaphrag- 
mate et  abdominalibus  musculis  solo  mechanico 
modo  comprimi  et  evacuari  debere. 

Ut  vero  in  octavo  experimento  ventriculum 
'trahendo  et  comprimendo  nullus  vomitus  et  nul- 
la in  diaphragma,  cujus  nervi  antea  dissecti  erant, 

< 

reactio  provenerit,  minime  ventriculi  in  vomendo 
inactivitat^m , sed  satis  ejus  in  diaphragma  reac- 
tionem in  statu  normali  probat,  quae  reactio 
per  phrenicorum  nervorum  cum  ventriculi  nervis 
conjunctionem,  per  plexum  coeliacum  et  gastri- 
cum declaranda  est,  quod  tertium  quartum  et  quin- 
tum experimentum  etiam  confirmavere. 

Quamvis  nunc,  duce  Magendie,  nonum  de- 
cimumque speciminum  evincunt,  vomitum  sola 
€t  unica  diaphragmatis  opera  creari,  id  tamen  ea 
pericula  nos  non  docent,  cum  in  nono  linea  alba 
adhuc  resisteret.  In  decirno  autem  experimento 
vomitum  gigni  non  potuisse,  facile  potest  conci- 
pi, quia  diaphragma,  nervis  phrenicis  dissectis, 
paralyticum  factum  et  musculi  abdominales  abla* 
ti  erant. 

THESES  DEFENDENDJE.  . 

4 

1. 

J\haQhith  et  scrophulosis  diversae  sunt  formae  uvius 
ejusdem  que  morhi.  - 

2. 

ft 

Methodus  nutriens  et  rohorans  in  phthisi  pulmoi 
Huli  exulcerata  nocet. 

3’ 

Sensorii  communis  medium  est  halitus  ventriculis 
'Cerehri  contentus.  ' 

- 4* 

Ma^netismus  non  dignus  ^ qui  ah  instructis  me- 
dicis adhibeatur. 


Si  melius  medicamentorum  effectum  cognoscemus 
ruUa  amplius  existent  specifica. 


\. 


6. 


pullum  datur  systema  reproductivum. 

7- 

Methodus  funiculum  umbilicalem  subligandi  et  dis-- 
secandi,  antequam  placenta  ex  utero  egressa  est,  nocet. 

• CURRICULUBI  VITAE*' 

'EX  DECRETO 

GRATIOSAE  FACULTATIS  MEDICAE 
' REROLINENSIS  • . 

AD^JECr  UM. 

T • , 

E . ; • 

go  Carolus  Eduardus  Hoehr  die  XII.  mensis 
Aprilis,  a.  d.  MDCCXCIII  Berolini  natus,  patre 
optimo,  quo  melioreni  oon  exoptaverim,  quon- 
dam medico  aulico  regis  Borussorum  in  hac  urbe 
regia,,  qui  inde  a prima  juventute  omnibus  bo- 
nis artibus  me  institui  curavit.  Quinto  jamjam 
aetatis  anno  matrem  dilectissimaip  et  decimo  tertio 
patrem  dignissimum  morte  3misi.  Eo  tempore 
inter  alumnos  illustr.^  Gymnasii  Friderico  Guiliel- 
inici  hic  llorentis  receptus  per  quinque  annos 
linguis  antiquis  et  doctrinacurn  elementis,  quae 
in  scholis  solent  coli,  operam  dedi.  Silentio, 
hic  praeterire  non  possum  Clariss.  Doctorern 
Kuehnau  , qui  nupero  bello  sacro  mortem 
gloriosam  perpessum,  cujus  praeceptoris  atque 
amici  benevoli  memoriam  nulla  unquam  delebit 

oblivio.  Si  quid  boni  in  me  sir,  illi  debeo.  Anno 
MDCCCX  a Viro  iDustri  Goercke,  in  exercitu  Bo-  • 
russico  chirurgo  supremo,  in  numerum  discipulo- 
rum instituti  inedico-chirurgici  militaris  receptus 
sum,  ubi  per  annum  et  dimidium  institutionibus 
celeberrimorum  virorum  semper  pia  mente  colendo- 
rum gravisus  sum.  Erant  enim  botanices  beatus 
Willdenow,  historiae  naturalis  cel.  Eichtenstein, 
chemiae  et  physices  exper.  Turte,  anatomiae  ill. 
Knape,  anatomiae  tam  humanae,  quam  compara- 
tae et  pathologicae,  nec  non  physiologiae  ccl.  Eu- 
dolphi,  physiologiae  ill.  de  Koenen,  pathologiae 
generalis  beatus  Hecker,  clarissimi  praeceptoi-es. 

Deinde  mense  Novembris  anni  MDCCCXI 
hujusce  almae  universitatis  civibus  Eectore  am- 
pliss.  P'iclite  adscriptus  sum.  Quo  ex  tempore 
• ex  ore  beati  Reiiii  pathologiarn  generalem,  illust. 
HorniI  pathologiarn  specialem,  clariss.  Fichtii  et 
celeb.  Solgeri  disciplinas  philosophicas,  celeb.  Flor- 
kelii  physiologiam,  illust.  llermstaedtii  et  exp. 
Turtii  Chemiam  et  pharrnacologiam,  illust.  Hufe- 
landii  materiam  medicam  didici. 

Quibus  vero  temporibus,  quum  rex  noster 
elementissimus  pro  patria  et  libertate  defendenda 
juvexies  omnes  ad  arma  vocaret,  sponte  una  cum 
meis  commilitonibus  hanc  almam  universitatem 
relinquens,  miles  pugnis,  quas  exercitus  duce 
Wallrnoden  inivit,  adfui.  Hostibus  profligatis, 
Germania  a tyrannis  liberata,  pace  composita  in 

patriam  redii,  et  denuo  hac  in  universitate  disci- 
plinis,'et  praecipue  therapiae  generalis  et  Semio- 
logiae  illust.  Hufelandii,  therapiae  specialis  iJlusu 
Hufelandii  et  clariss.  Hornii,  exercitationum  clini- 
, carum  illustr.  virortmi  Hufeland,  Bcrends  et 
Horn,  Chirurgiae  generalis,  Oplithalmiatrices,  do- 
ctrinae de  fracturis  et  luxationibus  curandis,  nec 
non  institutionum  clinicarum  chirurgicarum  illustr.' 
Graefii,  et  historiae  medicinae  celeb.  liinkii  ga- 
visus sum.  Absoluto  denique  tentamine  et  exa- 
' mine  rigoroso,  spero,  ut  hodierno  die  Doctoris 
medicinae  et  chirurgiae  honores  adipiscar. 

